CELEX: 62017CA0031
Language: sk
Date: 2018-03-07 00:00:00
Title: Vec C-31/17: Rozsudok Súdneho dvora (prvá komora) zo 7. marca 2018 (návrh na začatie prejudiciálneho konania, ktorý podala Conseil d'État – Francúzsko) – Cristal Union, právna nástupkyňa Sucrerie de Toury SA/Ministre de l'Économie et des Finances (Návrh na začatie prejudiciálneho konania — Smernica 2003/96/ES — Zdaňovanie energetických výrobkov a elektriny — Článok 14 ods. 1 písm. a) — Energetické výrobky používané na výrobu elektriny — Povinnosť oslobodenia od dane — Článok 15 ods. 1 písm. c) — Energetické výrobky používané na kombinovanú výrobu tepla a elektrickej energie — Možnosť oslobodenia od dane alebo zníženia úrovne zdanenia — Zemný plyn určený na kombinovanú výrobu tepla a elektriny)

7.5.2018   
            
            
               SK
            
            
               Úradný vestník Európskej únie
            
            
               C 161/11
            
         Rozsudok Súdneho dvora (prvá komora) zo 7. marca 2018 (návrh na začatie prejudiciálneho konania, ktorý podala Conseil d'État – Francúzsko) – Cristal Union, právna nástupkyňa Sucrerie de Toury SA/Ministre de l'Économie et des Finances
   (Vec C-31/17) (1)
   
   ((Návrh na začatie prejudiciálneho konania - Smernica 2003/96/ES - Zdaňovanie energetických výrobkov a elektriny - Článok 14 ods. 1 písm. a) - Energetické výrobky používané na výrobu elektriny - Povinnosť oslobodenia od dane - Článok 15 ods. 1 písm. c) - Energetické výrobky používané na kombinovanú výrobu tepla a elektrickej energie - Možnosť oslobodenia od dane alebo zníženia úrovne zdanenia - Zemný plyn určený na kombinovanú výrobu tepla a elektriny))
   (2018/C 161/13)
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Conseil d'État
   
      Účastníci konania pred vnútroštátnym súdom
   
   
      Žalobkyňa: Cristal Union, právna nástupkyňa Sucrerie de Toury SA
   
      Žalovaný: Ministre de l'Économie et des Finances
   
      Výrok rozsudku
   
   Článok 14 ods. 1 písm. a) smernice Rady 2003/96/ES z 27. októbra 2003 o reštrukturalizácii právneho rámca spoločenstva pre zdaňovanie energetických výrobkov a elektriny sa má vykladať v tom zmysle, že povinné oslobodenie od dane upravené v tomto ustanovení sa uplatňuje na energetické výrobky používané na výrobu elektriny, pokiaľ sa tieto výrobky používajú na kombinovanú výrobu elektriny a tepla v zmysle článku 15 ods. 1 písm. c) tejto smernice.
   
      (1)  Ú. v. EÚ C 112, 10.4.2017.